અમદાવાદ: દિવાળીનો તહેવાર આવતાંની સાથે જ પોલીસ કમિશનર દ્વારા જાહેરનામું બહાર પાડી વિદેશી ફટાકડાના વેચાણ અને લોકોની જિંદગી જોખમાય તે રીતે ફટકડાનું વેચાણ ન કરવું તેવાં જાહેરનામાં બહાર પાડવામાં આવે છે અને અનેક જગ્યાએ ખુલ્લેઆમ વગર લાઈસન્સની ફટાકડાની હાટડીઓ ચાલે છે. પોલીસ સ્ટેશનમાં માત્ર કેસ બતાવવા પોલીસ નાની ગરીબ વ્યક્તિઓ સામે રૂ.૫૦૦ના ફટાકડાના ગેરકાયદે અને જિંદગી જોખમાય તેવા વેચાણ બદલ કેસ કરી દે છે. આવો જ એક બનાવ રાણીપ પોલીસ સ્ટેશન વિસ્તારમાં બન્યો છે. રાણીપ વિસ્તારમાં અનેક જગ્યાએ વગર લાઈસન્સે લોકોની જિંદગી જોખમમાં મુકાય તે રીતે ફટાકડાનું વેચાણ થાય છે છતાં કામગીરી બતાવવા ગરીબ મહિલા પર ૩૦૦ રૂપિયાના ફટાકડા રાખી લોકોની જિંદગી જોખમાય તેનો કેસ કર્યો છે.